**Obrazloženje uz prijedlog**

**I.izmjena i dopuna**

**Financijskog plana Dječjeg vrtića Čavlić za 2025. godinu**

Planiranje proračuna temelji se na Zakonu o proračunu, Pravilniku o proračunskim klasifikacijama, Pravilniku o proračunskom računovodstvu i računskom planu te Zakonu o fiskalnoj odgovornosti.

U prijedlog Financijskog plana za 2025. godinu uključeni su svi prihodi i primici, rashodi i izdaci proračunskog korisnika Općine Čavle.

**PLAN PRIHODA I PRIMITAKA U PRIJEDLOGU FINANCIJSKOG PLANA ZA 2025. GODINU**

Procijenjena visina prihoda i primitaka za 2025. godinu u I. izmjenama i dopunama Financijskog plana povećava se za 46.500,00 eura, odnosno za 2,7%, te nakon prenesenog manjka iznosi 1.674.980,00 eura.

Planira se povećanje prihoda iz nadležnog proračuna (skupina 67), odnosno od Općine Čavle u iznosu od 46.500,00 eura, što je povećanje za 3,3%, sa 1.389.780,00 eura na 1.436.280,00 eura. Naime, sklopljen je Dodatak V. Kolektivnom ugovoru u kojemu se od 01.09.2025. godine osnovica za izračun bruto plaće u iznosu od 947,18 eura povećava na 1.004,87 eura, odnosno za 6%. Rashodi za zaposlene financiraju se kompletno iz općih prihoda i primitaka općinskog proračuna u koje su uključeni i prihodi temeljem Odluke Vlade RH o dodjeli sredstava za fiskalnu održivost dječjih vrtića u iznosu od 67.000,00 eura.

**PLAN RASHODA I IZDATAKA U PRIJEDLOGU FINANCIJSKOG PLANA ZA 2025. GODINU**

Procijenjena visina rashoda i izdatak za 2025. godinu u I. izmjenama i dopunama Financijskog plana povećava se za 46.500,00 eura, odnosno za 2,9%, te ukupno iznosi 1.674.980,00 eura.

Planira se povećanje rashoda za zaposlene temeljem sklopljenog Dodataka V. Kolektivnom ugovoru koji je stupio na snagu 01.09.2025. godine u kojemu se povećava osnovica za izračun bruto plaće za 6% kao i isplata jubilarnih nagrada, te otpremnina za dva djelatnika.

**RASPOLOŽIVA SREDSTVA IZ PRETHODNIH GODINA**

Preneseni manjak poslovanja iz 2024. godine planira se u iznosu od 71.500,00 €.

Ravnateljica

Arlin Haramija Popović